पाएं अपने शहर की ताज़ा ख़बरें और फ्री ई-पेपरडाउनलोड करें
प्रताप बाग में वीकली सब्जी मंडी लगाने को लेकर शुक्रवार को खूब बवाल हुआ। मंडी लगने का पता चलते ही थाना डिवीजन 3 की पुलिस मौके पर पहुंच गई। पुलिस ने घोषणा की कि कोई भी व्यक्ति इस तरह दुकान लगाकर सब्जी नहीं बेच सकता। सिर्फ डोर-टू-डोर घूमकर ही सब्जी बेची जा सकती है। इसके बावजूद मंडी वाले अड़ गए। उन्होंने कहा कि पुलिस अचानक बंद कराने पहुंच गई, जबकि यहां के 150 सब्जी वाले करीब 20 लाख का माल लेकर आए हैं। अब यह सब्जी कहां फेंके।
इस पर SHO मुकेश कुमार ने उनके आगे हाथ तक जोड़े की कोरोना फैल रहा है, कृपया प्रशासन की मदद करें। अंत में फैसला हुआ कि कोविड सावधानियां के साथ आज मंडी लगेगी लेकिन अगले हफ्ते से बंद रहेगी।
सब्जी विक्रेता बोले, पिछले हफ्ते कुछ नहीं कहा, आज पुलिस अचानक आ गई
वहां मौजूद सब्जी विक्रेताओं ने कहा कि पिछले शुक्रवार भी मंडी लगी। कोई पुलिस वाला नहीं आया। उन्होंने नाइट कर्फ्यू को देखते हुए 5 बजे काम समेट दिया था। आज अचानक पुलिस पहुंच गई। अगर मंडी नहीं लगने देनी थी तो फिर हमें पुलिस ने पहले क्यों नहीं बताया?। यहां रेहड़ी व फड़ी वाले करीब 150 विक्रेता सुबह ही माल लेकर आ गए। उन्होंने कहा कि सब्जी जरूरी सेवाओं में शामिल है, लेकिन इसे सिर्फ घूम-घूमकर ही बेचा जा सकता है, इसके बारे में पहले बताना चाहिए था। पुलिस चाहे तो हमारा कोरोना टेस्ट करा ले।
पुलिस बोली-वीकली मंडी पर है पाबंदी
पुलिस ने कहा कि हर तरह की वीकली मंडी पर पाबंदी है। कोरोना संक्रमण न फैले, इसलिए सरकार ने यह आदेश दिया है। इस बारे में दुकानदारों को चेतावनी दे दी गई है कि वाे घर-घर जाकर इसकी बिक्री करें। यहां भी जो सामान बेचेगा, उसे मास्क लगाने से लेकर सोशल डिस्टेंस रखना जरूरी होगा। वर्ना पुलिस उनके खिलाफ केस दर्ज करेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn